Global Voices ukan uraqpacht COVID-19 usut qillqäwinakxat ullart’am.
China markanx COVID-19 usur jan juk’amp sartayañatakix jaqinakaw jayarstayatapxäna uka amtax askinaw phuqhasiwayi, ukhamipanstï achuqa phaxsinx wasitampiw qullqichäwir ch’amanchañatak sarantxapxi. Kunjamtï warwijunaka ukhamaraki yaqha qullañ yänakax wali thaqhatäk ukarjamax china phawrikanakax mayiwinak utjkï ukar phuqhañatakiw mayjt’ayasaw wasitamp irnaqañ qallantawayi. Usun utjatapatxa, productos médicos ukanakax wali thaqhatawa ukakipkarakiw qullqis jilxatani, ukampirus China markax «warwijunak phawrikirirakiwa».
Aljäwix jiltaskiwa
Warwijunakax nayrax juk’a chaninikïriwa ukatx waljaw utjïri, COVID-19 usun uraqpachar puritapatx q’alaw pisthapiwayi. Janïr COVID-19 usux juk’amp sartkï ukhax warwij lurañ mä makinax 100 000 ukat 200 000 yuanes (14 150 ukat 28 300 dólares) ukhakinw chanipaxa. Jichhax uka makinan chanipax uka nayrïr chanitx kimasa kuti chaniruw puriwayi. Ukampirus uka makinax mä urunx 100 000 ukat 160 000 ukha warwiju luri, ukax sañ muniwa mä urunx 100 000 yuanes (14 150 dólares) ukha qullqi utjayi.
WeChat uksana, akham sutimp sutincht’ata Warwiju luraña /qullqi imprimiri: Urut arumaruw qamirïptta, Zhou, jupax nayrax cigarros electrónicos lurir imprisaryuwa, aljäwinx kunjams qullqix utji ukxat qhanancht’i:
用印钞机来形容,真的毫不夸张.到目前为止,哪怕熔喷布价格涨成这样,普通的口罩的成本不超过6毛钱,正常时候就3,4毛,最高峰的时候5,6毛.基本上,现货批发价是两块钱以上…
Janiw jiljatakiti aljäwix niya qullqi imprisura ukhamakaspas ukham sutichañaxa. Uka warwiju lurañ yänakax jilxatawayiwa, mä warwijun chanipax 60 centavos (10 centavos de dólar estadounidense) ukhaw chanipaxa. Ukampirusa 30-40 centavos ukharuw aljasirïnxa. Jichhax waljat aljañ sipanx pä yuanes qullqiruw puri…
Yaqha yatiyäwix Weibo ukan uñt’ayasi, achuqa phaxsinx mayni Zhejiang markankir imprisaryuw waranqa waranqa yuanes (niya 14 waranqa waranqa dólares) ukha qullqinïñ amtatayna.
Estados Unidos ukhamaraki Europa markanakanx productos médicos lurañatakix may may kamachinakanïpxiwa, ukampïnsa, phawrikirinakax askiti janicha uka yant’apxañapawa ukatx credenciales ukanaksa mayisipxañapawa ukhamat permisos ukat licencias de exportación mayiñataki. Inversionista Martin Cun, imprisanak jach’anachyañatakix credenciales de calidad exportación de Estados Unidos ukat Europa markanakat katuqañaw sasin uñakipt’i:
现在生产口罩就是印钞,当然前提是拿到欧美认证可以出口.现在单单一个法国就向中国下了20亿只口罩的订单,法国6700万人,而美国和欧洲加起来超过10亿人.美欧之后还有南美,南亚,东南亚,非洲……
Warwijunak lurañax qullqi imprimiñäkaspasa ukhamawa, ukampirus anqäx markanakar aljañatak apayañatakix Europa ukat Estados Unidos markanakat certificaciónes ukanak mayiñamawa. Francia, 67 waranq waranqa markachiriniwa uksatsti China markaruw 2000 waranq waranqa warwiju mayitayna. Estados Unidos ukat Europa markan markachirinakapaxa waranqats waranq jilanakawa…
Jan aski warwijunak luriri
Qullqi jiltayirjamax sapakutis juk’ampiw jach’apti, Pekín markax yaqha política de «diplomacia de las mascarillas» ukham qillqayasi ukhamat yaqha markanakax recursos médicos munapki ukanakar aljañataki.
Ukampinsa, aka phawrikax janiw kunjamtï amtki ukar phuqhañ atkaspati, walja markanakanx productos médicos chinos ukanakax janiw askikiti sasinw arst’awayapxi. Jichhakamaxa, qullqit pisinkir markanakax 60 waranq waranqa warwijuw kut’ayatäxi ukatx España markax 58 000 pruebas rápidas de COVID-19 kut’ayawayxi taqi ukanakax achuqa phaxsin China markan luratanakawa.
Mayni Chen sutin aljañ apayirix mä jiskt’äwinarst’i China markan 60 % ukhaw warwiju luririnakax janiw uka lurañ utanakan lurapkiti. Ukampirus yaqha phawrikanakax licencias de exórtación ukanipxiwa ukampirus warwijunak yaqha pawrikanakat alapxi ukhamat aljañataki.
Twitter uksanxa, @gan_run apnaqiriw warwijunak lurañat mä waraqat (video) uñt’ayi:
国内所谓的印钞机,工人手随便可以摸口罩,没有无尘车间,这就是卖给我们的高价口罩? pic.twitter.com/LWFntqldUo
— run gan (@gan_run) March 25, 2020
Akaw China markan qullqi impresora sutin uñt’ataxa. Irnaqirinakax warwijunak llamkt’apxi ukatx lurañ utanakax janiw askikiti uka manqhanx ina wulwukaspas ukhamaw chhukhuski. Aka warwijunakt jila chanir aljapkistu?
Ukampirus walja markanakanw aka productos médicos ukampix jan kusisitapkänti, uka chinunakax fábricas uksatx janiw sum aljapkitut sasinw yaqhanakax arst’asipxi:
出口一个月,才102亿元,看来很多是捐赠出去的
Taqpach anqäxar aljat chanix 10 200 waranq waranqa (millones) yuanes (1500 waranq waranqa dólares) ukha qullqikiwa, niy taqpach aljatax waxt’akaspas ukhamawa.
我们不仅要卖,而且要高价卖给美国! ! !
Yänakx aljañasawa, ¡Estados Unidos markatakix chanipx irxatayapxatawa!
China markan aduana uksatx yatiyiwa 1 uru achuqa phaxsit 4 uru qasawi phaxsikamaxa, markat 3860 waranq waranqa (millones) warwiju, 37,5 waranq waranqa trajes protectores, 2,4 waranq waranqa termómetros infrarrojos, 16 000 ventiladores, 2,84 waranq waranqa pruebas COVID-19 usutaki ukatxa 8,41 waranq waranqa gafas protectoras ukanakaw anqäx markanakarux aljañataki apayata.
ayr_Latn ayr_Latn ayr_Latn ayr_Latn ayr_Latn zho_Hans ayr_Latn ayr_Latn ayr_Latn zho_Hans ayr_Latn ayr_Latn ayr_Latn ayr_Latn ayr_Latn ayr_Latn zho_Hans yor_Latn ayr_Latn ayr_Latn zho_Hans ayr_Latn zho_Hans ayr_Latn ayr_Latn